จับจดทะเบียน มรดกภูมิปัญญาฯ
ประกาศขึ้นทะเบียนปกป้องคุ้มครองมรดกภูมิปัญญาทางวัฒนธรรม ปี 2558 รวม 32 รายการใน 7 สาขา ทั้งภูมิปัญญาเลี้ยงควาย อยู่ไฟ กลองยาว ฟ้อนเงี้ยว โอ่งมังกรราชบุรี ตำนานสงกรานต์ ฯลฯ วีระ ปลุกกระแสท้องถิ่นเผยแพร่องค์ความรู้หวั่นสูญหาย ลุยเสนอยูเนสโกคุ้มครองอัตลักษณ์,ที่หอประชุมเล็ก ศูนย์วัฒนธรรมแห่งประเทศไทย บ่ายวันที่ 8 ก.ย. กรมส่งเสริมวัฒนธรรม จัดพิธีประกาศผลการขึ้นทะเบียนมรดกภูมิปัญญาทางวัฒนธรรมของชาติ ประจำปี 2558 พร้อมมอบโล่และเงินรางวัลเชิดชูเกียรติให้ชุมชน หน่วยงาน องค์กรที่เป็นแบบอย่างด้านการเผยแพร่มรดกภูมิปัญญาด้านการพัฒนาศักยภาพบุคคล และด้านการอนุรักษ์ฟื้นฟูมรดกภูมิปัญญาทางวัฒนธรรม 18 รางวัล,น.ส.นันทิยา สว่างวุฒิธรรม อธิบดีกรมส่งเสริมวัฒนธรรม เปิดเผยว่า ในปี 2558 กรมฯได้พิจารณาประกาศขึ้นทะเบียนมรดกภูมิปัญญาทางวัฒนธรรมของชาติ จำนวน 32 รายการใน 7 สาขา ประกอบด้วย สาขาศิลปะการแสดง จำนวน 6 รายการ ได้แก่กลองยาว ขับลื้อ บานอ เพลงปรบไก่ ละครพันทางและฟ้อนเงี้ยว สาขางานช่างฝีมือดั้งเดิม จำนวน 5 รายการ ได้แก่ โอ่งมังกรราชบุรี เครื่องเงินไทย ปราสาทผึ้ง งานช่างสนะ และเครื่องบูชาอย่างไทย สาขาวรรณกรรมพื้นบ้าน จำนวน 5 รายการ ได้แก่ นิทานพระรถ-เมรี นิทานท้าวปาจิตต์-อรพิมพ์ ตำนานสงกรานต์ ตำนานพระธาตุประจำปีเกิด และตำนานพระพุทธรูปลอยน้ำ,น.ส.นันทิยากล่าวด้วยว่า สาขากีฬาภูมิปัญญาไทย จำนวน 4 รายการ ได้แก่ โคมลอยลอดห่วง ชักเย่อเกวียนพระบาท ลูกข่าง และตาเขย่ง หรือตั้งเต สาขาแนวปฏิบัติทางสังคม พิธีกรรม และงานเทศกาล จำนวน 5 รายการ ได้แก่ ประเพณีแห่ปราสาทผึ้ง ประเพณีแห่มาลัยข้าวตอกในเทศกาลวันมาฆบูชา จังหวัดยโสธรประเพณีสลากย้อมเมืองลำพูน สวดโอ้เอ้วิหารราย และเหยา สาขาความรู้และแนวปฏิบัติเกี่ยวกับธรรมชาติและจักรวาล จำนวน 5 รายการ ได้แก่ ภูมิปัญญาการทำปลาดุกร้า ภูมิปัญญาการอยู่ไฟ ภูมิปัญญาการทำเหมืองฝาย ภูมิปัญญาการเลี้ยงควายไทย และภูมิปัญญาการทำเส้นไหมไทย สาขาภาษา จำนวน 2 รายการ ได้แก่ ภาษากูย/ กวย และภาษาพวน ทั้งนี้ สวธ. จะดำเนินการส่งเสริม สนับสนุนให้เกิดการแลกเปลี่ยน เรียนรู้และถ่ายทอดมรดกภูมิปัญญาทางวัฒนธรรมที่ได้รับการประกาศขึ้นทะเบียนโดยวิธีการต่างๆตามความเหมาะสมต่อไป
ประกาศขึ้นทะเบียนปกป้องคุ้มครองมรดกภูมิปัญญาทางวัฒนธรรม ปี 2558 รวม 32 รายการใน 7 สาขา ทั้งภูมิปัญญาเลี้ยงควาย อยู่ไฟ กลองยาว ฟ้อนเงี้ยว โอ่งมังกรราชบุรี ตำนานสงกรานต์ ฯลฯ วีระ ปลุกกระแสท้องถิ่นเผยแพร่องค์ความรู้หวั่นสูญหาย
ข่าวหน้า1,ขึ้นทะเบียน,มรดกภูมิปัญญา,เลี้ยงควาย,กลองยาว,อยู่ไฟ,ฟ้อนเงี้ยว,โอ่งมังกรราชบุรี,ตำนานสงกรานต์,ยูเนสโก,คุ้มครองอัตลักษณ์,ข่าว,ไทยรัฐออนไลน์